砥柱
作者：柳公權
朝代：唐

paragraphs: 禹鑿鋒鈚後，巍峨直至今。
孤峰浮水面，一柱釘波心。
頂壓三門險，根隨九曲深。
拄天形突兀，逐浪勢浮沉。
岸嚮秋濤射，祠斑夜漲侵。
噴香龍上下，刷羽鳥登臨。
祇有尖迎日，曾無柱影陰。
舊碑文字在，遺事可追尋。
（《古今圖書集成·山川典》三九《底柱山部》（《記纂淵海》卷二十四收此詩「頂壓三門險」以下四句，題作《題砥柱山》。
「拄天」作「撑天」。
）。